Държавен вестник, бр. 27, 2010 г., стр. 71

БРОЙ  27	
Д Ъ Р Ж А В Е Н  В Е С Т Н И К 	
СТР.  71  
МИНИСТЕРСТВО НА 
ЗЕМЕДЕЛИЕТО И ХРАНИТЕ
НАРЕДБА № 7
от 23 март 2010 г.
за условията и реда за регистрация на земе­
делска техника, горска техника и машини за 
земни работи
Раздел І
Общи положения
Чл. 1. С тази наредба се определят усло­
вията и редът за първоначална регистрация, 
промени в регистрацията и прекратяване на 
регистрацията на земеделска и горска техника 
и машини за земни работи, наричани по-ната­
тък „техника“, собственост на физически лица 
и стопански субекти.
Чл. 2. (1) В регионалните служби на Кон­
тролно-техническата инспекция (РС на КТИ) 
се регистрират следните видове техника: 
1. трактори, тракторни ремаркета, самоходни 
машини, използвани в земеделието и горите, и 
самоходни машини за земни работи;
2. несамоходни, преносими и стационарни 
машини, инсталации, съоръжения и апарати, 
използвани в земеделието и горите и при 
земни работи.
(2) Техниката по ал. 1 се представя за ре­
гистрация в РС на КТИ по постоянен адрес за 
физическите лица или по адрес на съдебна или 
търговска регистрация на стопанските субекти 
в 30-дневен срок от придобиване на собстве­
ността или от момента на оформяне на вноса 
от съответния митнически орган.
(3) Срокът по ал. 2 не се отнася за придоби­
тата с цел продажба нерегистрирана в страната 
техника от стопански субекти. 
(4) В употреба се допуска само регистри­
рана техника.
Чл. 3. (1) Собственикът е длъжен да пред­
стави техниката и необходимите документи в 
определения срок за извършване на регистрация 
или промяна на регистрация.
(2) Когато техниката е собственост на две 
или повече лица, регистрацията може да се 
извърши на името на един от съсобствени­
ците, ако същият е писмено упълномощен от 
останалите, като пълномощното трябва да е с 
нотариална заверка на подписите.
(3) Физическо лице или стопански субект, 
който използва техниката по силата на правно 
основание, различно от правото на собстве­
ност, се вписва като ползвател на техниката в 
свидетелството за регистрация – част ІІ, след 
писмено съгласие на собственика. 
Чл. 4. (1) Първоначална регистрация, 
промяна на регистрацията и прекратяване на 
регистрацията на техниката се извършва въз 
основа на подадено заявление съгласно прило­
жение №1 от собственика или упълномощено 
от него лице до ръководителя на РС на КТИ.
(2) Във всяка РС на КТИ се води служе­
бен регистър, в който се вписват данните за 
техниката и собствениците при първоначална 
регистрация, промяна на регистрацията или 
прекратяване на регистрацията.
Чл. 5. (1) Техниката се регистрира по иден­
тификационен номер, категория, марка, модел, 
тип, вариант, версия и други данни, посочени 
в сертификата на Европейската общност (ЕО 
сертификата) за съответствие с одобрения тип 
или в декларацията за съответствие. 
(2) При регистрация на техниката РС на 
КТИ извършва необходимите проверки:
1. за идентификация на техниката;
2. за комплектуване на техниката;
3. на представените документи и данните 
на собственика;
4. на техническата изправност на техниката 
с изключение на нова техника.
(3) Служителите, извършващи проверки и 
регистрация, заверяват с личния си печат и 
подпис заявлението за регистрация и отгова­
рят за достоверността на направените от тях 
заверки и попълнените данни в заявлението 
за регистрация.
(4) Техниката, посочена в чл. 2, ал. 1, т. 1, 
с изключение на тракторните ремаркета, на 
която не може да се установи нанесеният от 
производителя идентификационен номер, не 
се регистрира.
(5) Тракторни ремаркета и техника по чл. 2, 
ал. 1, т. 2, на които няма нанесен от производи­
теля идентификационен номер, се регистрират 
с номер, определен от КТИ.
Чл. 6. (1) Служителите на РС на КТИ из­
вършват предварителни проверки в рамките 
на чл. 15 от Закона за регистрация и контрол 
на земеделската и горската техника (ЗРКЗГТ) 
на нова техника в складовете на лицата, ко­
ито пускат на пазара и/или разпространяват 
техниката.
(2) Данните по чл. 5, ал. 1, установени при 
извършените проверките по ал. 1, се вписват 
в информационната система на КТИ и служат 
за първоначална регистрация на техниката.
Чл. 7. (1) При регистрация на техниката от 
РС на КТИ се издават:
1. свидетелство за регистрация съгласно 
приложение № 2;
2. талон за технически преглед съгласно при­
ложение № 3 – за техниката по чл. 2, ал. 1, т. 2;
3. табела с регистрационен номер за техни­
ката по чл. 2, ал. 1, т. 1.